☼ Kakšna je dobra fotografija in kaj je NO GO?

Za najboljše in najhitrejše rezultate moraš imeti privlačno fotografijo, predstavitveni opis, ki pritegne, v celoti izpolnjen profil in izpolnjene lastnosti, ki jih iščeš pri partnerju.

Fotografija: Zakaj jo moraš imeti?

Profilno fotografijo moraš imeti, ker je fotka odločilna za vzpostavitev prvega stika. Ko bo simpatija videla tvojo fotografijo, se bo lahko odločila, ali jo privlačiš ali ne. In če mu boš všeč, bo zagotovo odgovoril na tvoje sporočilo ali pa ti bo pisal prvi.

Odlična fotka prikazuje tvoj obraz in ramena, na njej pa oddajaš pozitivno energijo.

Fotka je pomembna, ker pospeši iskanje potencialnega partnerja. Velika večina uporabnikov išče po profilih s fotko in če je ne boš imela, se bodo tvoje možnosti za uspeh hitro zmanjšale.

Pomembno je tudi, kakšen vtis daješ na fotografiji. Recimo, ženske so bolj privlačne, če delujejo ženstveno in samozavestno.

Formula je torej takšna: fotka (fizična privlačnost na podlagi videza + vtis, ki ga daješ) = več dogajanja na tvojem profilu. To pomeni hitrejše in učinkovitejše iskanje pravega partnerja.

Kakšna je dobra fotografija?

Posebno pozornost posveti temu, kako na fotki izgledaš in kakšno energijo oddajaš. Drži se teh pravil:

Na profilni fotki bodi samo ti – Na fotki bodi sama in ti (ne tvoja sestra ali katera druga oseba). Ne le, da to ni pravično do ostalih uporabnikov, če fotografijo druge osebe uporabljaš kot svojo, je to celo kaznivo!

Fotka naj bo avtentična – Prikazovati te mora na čim bolj realen način, s tvojo pravo težo in starostjo vred.

Fotka naj ne bo prestara – Najbolje, da objaviš eno povsem novo, če pa nove nimaš, pa naj ne bo starejša od 3 let.

Pomembno je, kakšno energijo na fotki oddajaš, zato bodi dobre volje. Nasmeh je obvezna oprema in – pomembno – naj bo iz srca.

Da dosežeš zgornji učinek, je najbolje, da na fotki počneš nekaj, kar te res veseli – če je to ples, pleši, če je igranje bobnov, tolči po njih, če pa najraje tečeš na smučeh, bodi na smučeh!

Pazi še na nekaj tehničnih stvari: Fotka naj bo ostra in svetla, obrez pa takšen, kot prikazuje zgornja slika.

Če objaviš fotografijo, na kateri je jasno vidno, kako izgledaš, si na njej ti in ne druga oseba, potem ti na prvem zmenku ne bi smelo biti hudega .

Kaj je absolutni NO GO pri fotkah?

V velikem loku se izogibaj fotografijam:

kjer visiš čez šank in vzbujaš vtis alkoholičarke,

kjer si objeta s pripadniki močnejšega spola,

kjer daješ vtis avanturizma – marsikdo objavi celo sliko bivšega, kar pa res ni najboljše,

nikoli ne objavi fotografij svojih ali drugih otrok!

Zasebne fotografije

Storitev Zasebne fotografije ti omogoča, da tvoje fotke niso vidne vsem fantom, ampak le tistim, ki jih dodaš med svoje simpatije in tistim, ki jim fotko pošlješ v klepetalnici.

A pazi: Tvoj profil se v primeru iskanja profilov s fotografijo ne bo pojavil med zadetki. Tako te fantje ne bodo našli. Zato moraš imeti profilno fotko, ostale naj bodo zasebne.

Nadaljuj na naslednje poglavje Kakšen naj bo tvoj predstavitveni opis? ali izberi svoj nasvet spodaj.